ભારતીય સિનેમાના 70mmના પડદે રાજ કરનારા અમિતાભ બચ્ચનનો આજે સિત્તેરમો જન્મદિન છે. 1987માં 'થોડાક લાખ' રૂપિયાના ભ્રષ્ટાચારના ખોટા આક્ષેપોના પગલે રાજકારણ અને કોંગ્રેસ પક્ષને 'રામ રામ' કર્યાને આજે પચીસમું વર્ષ ચાલે છે. આ પચીસમા વર્ષે અમિતાભ બચ્ચન અને કોંગ્રેસ પક્ષ – બન્ને કરે છે શું? કોંગ્રેસ લાખોના ભ્રષ્ટાચારથી આગળ વધીને ખર્વો રૂપિયાના કૌભાંડો સુધી પહોંચી છે જેમાં થોડાક લોકો 'અબજોપતિ' થયા છે અને અમિતાભ ટેલિવિઝન શો 'કૌન બનેગા કરોડપતિ'ના માધ્યમથી થોડાક લોકોને કાયદેસર 'કરોડપતિ' બનાવે છે. અભિનયના 'ડિઅર ડોન'ને સિત્તેરમું સલામ.